ming030890/wiki-yue-high-quality huggingface dataset:
日常口語

日常口語係指啲人日常講嘢嗰陣會用嘅語言方式。
俗語係講非常之唔正式嘅字，連講嘅人嘅話都覺得唔標準。俗語通常係局限於某個地方。有時俗語可能限於某隻次文化或者行頭，好似樂人同小數人圈子。有時俗語流出圈外，就變成大家都識。當多人講咗，就會變咗唔係俗語。有時有啲人會搵過第二啲字，等其他人聽唔明，佢可維持個圈獨特身份。
日式吞拿魚魚生飯

日式吞拿魚魚生飯（日文：鉄火丼），係一種日式大碗飯，飯面舖咗切做薄片嘅吞拿魚魚生。
日常推理

日常推理（日文：日常の謎）係推理故仔嘅一個子文類，即係講述解開日常生活中嘅謎團嘅故仔。日常推理大多係出自日本，係當地推理故仔嘅一個流派。
日常推理多為短篇，入面解嘅謎好多時唔係犯罪，甚至冇涉及惡意或者造成損害，頂多都只係犯輕罪，冇命案、屍體等要素，有時仲有幽默元素。當中解開謎題嘅角色好多都唔係偵探、差人或者其他執法人員，而係普通人。由於謎涉及嘅損害輕微，結局可以係溫馨嘅大團圓結局，亦可以喺解謎嘅過程中揭示人性嘅黑暗，而結局係揭露犯人嘅惡意。
日式上湯

日式上湯，日文叫出汁，係日本式上湯，主要用到日式柴魚絲同鰹魚，海帶去煲。
日式咖喱

日式咖喱係日本好流行嘅一種嘢食，最初嚟自印度，之後喺明治時代經英國傳到去日本，依家已經係日本料理嘅代表作之一，用日式咖喱整嘅日式咖喱飯更加畀人叫佢做「國民嘅嘢食」（国民食），喺日本好受歡迎。日式咖哩通常比較甜同唔係咁辣。日式咖喱通常會用牛肉、豬肉、雞肉呢啲肉類做配料，好多時都配飯食，亦可以配烏冬，甚至做包嘅餡。

咖喱傳入日本
原產自印度嘅咖喱經英國傳入日本。
由1853年黑船來航開始，日本嘅鎖國體制事實上已經唔存在，橫濱嗰頭住咗好多歐美人，日本人因為咁而多咗機會接觸西方飲食文化，當中英國食品公司克羅斯和布萊克威爾（英文：Crosse & Blackwell）（英文：Crosse & Blackwell，簡稱C&B）生產嘅咖喱粉就隨住明治維新嚟到日本。
咖喱最初喺1772年左右由英屬印度傳到入英國，之後一本喺1861年出版、當時幾流行嘅食譜《家庭管理》（Household Management）開始鼓勵啲人去舖頭買咖喱粉，而唔係自己整，咁樣可以大幅減少煮咖喱要用嘅時間，除此之外仲建議用蘋果同埋麵粉令到佢甜啲濃啲。呢種英式咖喱日後就成為咗而家日本咖喱嘅基礎，所以日式咖喱並唔係直接以印度咖喱做基礎，而係由畀西方飲食文化薰陶過嘅歐陸式咖喱發展出嚟，而咖喱喺嚟到日本嗰陣都畀人當係歐洲料理多過係印度料理。

日本最早嘅咖喱食譜
山川健次郎係第一個接觸咖喱飯嘅日本人。
最早嘅日文咖喱食譜出現喺1872年，由敬學堂主人寫嘅《西洋料理指南》。呢本書入面提到嘅材料包括「蔥、薑、蒜、牛油、蝦、鯛魚、蠔、雞肉、蛙、小麥粉同埋咖喱粉」。因為食譜入面有寫到青蛙係材料，飲食研究家小菅桂子（日文：小菅桂子）估呢種咖喱可能溝咗啲法國料理元素喺入面，不過呢種做法無喺日本普及到。比較受日本人歡迎嘅係同一年由仮名垣魯文（日文：仮名垣魯文）所寫嘅《西洋料理通》，佢份咖喱食譜列出咗牛肉、雞肉、蔥、蘋果、小麥粉、柚子同埋咖喱粉呢啲材料。

咖喱嘅日文名起源
開辦札幌農業學校嘅威廉·史密斯·克拉克博士
1860年，福澤諭吉出版嘅《增訂華英通語》第一次將咖喱翻譯做「コルリ Koruri」。1872年，嗰時喺北海道開拓使東京事務所做嘢嘅美國人霍勒斯·卡普隆（英文：Horace Capron）食嘅晏晝飯有咖喱飯。據北海道立文書館報《赤煉瓦》記述，當時嘅咖喱飯叫做「タイスカレイ Taisu Karei」。1873年，舊日本陸軍幼年學校開始每個禮拜六向學生供應咖喱飯做晏晝飯，但冇講個飯嗰時叫咩名。1876年，威廉·史密斯·克拉克喺札幌開辦農業學校嗰陣，大力推動用小麥做主導嘅膳食，希望改善日本人因為用白飯做主菜搞到身體貧弱嘅問題，所以佢鼓勵班學生食麵包呢啲西方嘢食，又唔畀學生食白飯，唯獨係咖喱飯無受到呢個限制，當時咖喱飯個名叫「らいすかれい Raisu Karei」（「飯咖喱」，Rice Curry）。

平民化、成為海軍指定伙食
海上自衛隊浦賀號（日文：浦賀號佈雷艦）船上供應嘅海軍咖喱
喺咖喱啱啱傳到入日本嗰陣，咖喱粉基本上全部都係經C&B由英國運過嚟，用咖喱整嘅嘢食都賣到好貴。1903年，大阪道修町（日文：道修町）一間藥房「今村彌（日文：ハチ食品）」就自己做咗隻咖喱粉出嚟。由於當年大阪人習慣喺朝早將前一晚剩落嘅冷飯同埋隔夜飯餸整熱嚟當早餐食，易煮嘅咖喱好快就喺大阪打響名堂。1905年，日俄戰爭爆發，舊日本海軍嗰時有超過三成軍人因為飲食唔均衡而中咗腳氣病，之後軍方發現英國皇家海軍嘅咖喱飯有肉有菜，可以彌補白米嘅不足，於是將佢採用做海軍指定伙食之一，呢個就係最早嘅「海軍咖喱」。1908年，海軍出版《海軍割烹術参考書》，當年海軍咖喱飯嘅食譜包括洋蔥、薯仔同埋紅蘿蔔三種食材，呢三種食材被人叫做「三神器」。明治時期，日本本身無種開呢啲西方蔬菜，但因為北海道嘅氣候同美國麻薩諸塞州幾似，出身當地嘅在日外籍顧問威廉·史密斯·克拉克開始喺佢開嘅農業學校種美國蔬菜，之後北海道嘅農場都開始種好多西方蔬菜，加上日本國內嘅咖喱粉生產量升得好快，日式咖喱嘅雛形喺明治時代末期已經逐漸確立，成為而家日式咖喱嘅原型。
至於點解咖喱咁受日本人歡迎，有一個講法係話牛肉喺明治維新嗰陣作為「文明開化」嘅象徵畀人推崇，於是日本人開始係咁食牛肉，令到用牛肉煮嘅咖喱受歡迎。同時因為英式食法多數將咖喱同埋小麥粉撈埋，整到個醬好杰，再配埋白飯食，呢種食法相比多數配上印度薄餅食嘅印度式食法，更加貼近用米做主糧嘅日本飲食文化。

用料同埋做法
而家唔少日本人鍾意用即食咖喱包煮咖喱。
日式咖喱主要用洋蔥、薯仔同埋紅蘿蔔三種蔬菜，呢三種蔬菜又叫做「三神器」。但係，都有一啲人覺得咖喱唔應該有薯仔，因為佢「同白飯唔夾」同埋唔鍾意佢浸「溶落口嘅口感」。
肉類方面，日式咖喱多數用豬肉、牛肉同埋雞肉，有時都會搭配羊肉、海鮮或者雜菜。據2012年NTT DOCOMO搞嘅一份統計，最受歡迎嘅配料順序係豬肉、牛肉、雞肉、純素菜同埋海鮮。以地域嚟講，豬肉喺東日本比較普遍，而西日本就牛肉受歡迎多啲，雞肉就剩係日本海嗰邊嘅山口縣、島根縣、鳥取縣，九州嘅長崎縣同埋東日本嘅栃木縣有優勢。睇歲數嘅話，日本國內50歲以上嘅人比較鍾意牛肉，而按性別計嘅話就男人鍾意食牛肉多啲。
配菜方面，咖喱飯最常見嘅係福神漬，之後有魚生、芹菜呢啲。加落咖喱面頭嘅有粟米、杏仁片、水煮蛋、士多啤梨、菠蘿、芝士、火腿同埋香腸呢啲。
咖喱啱啱開始喺日本家庭普及嗰陣嘅大正時代，通常會將小麥粉同埋咖喱粉用牛油炒開，再落鰹節湯煮成咖喱汁配飯食。現代日本人就多數用市面上有得賣嘅咖喱塊或者咖喱包加入前面講嘅配料煮開佢，好少由零開始做起。
日式咖喱飯

日式咖喱飯係日式咖喱最常見嘅組合，將煮好嘅日式咖喱配搭白飯一齊食。日式咖喱飯好多時都係放上碟，亦可以整成大碗飯或者飯盒。
波音757

波音757（英文：Boeing 757）係款由波音整嘅雙引擎噴射客機，可以載客200到295人，飛到3,150到4,100海里。
波音747

波音747（英文：Boeing 747），又叫珍寶客機（英文：Jumbo Jet），係款由波音整嘅四引擎噴射客機，可以載客266到660人，飛到5,300到15,000海里。
第一架波音747喺1968年出廠。2020年7月29號波音宣佈因為武漢肺炎疫情嚴重影響航空業，會停產747客機。
波音747-8

波音747-8係美國波音出嘅一款大型廣體飛機，即係波音747系列嘅第四代、又係最新嘅衍生型號，而且佢係而家唯一重會接受落訂、開工製造嘅型號。波音747-8係美國史上整過最大隻嘅客機，同時係全世界機身最長嘅客機。

波音喺2005年11月14號話要開發波音747-8，又話新飛機嘅設計會比以前嘅更靜、更環保、更慳油。為咗增加載客量，機身加長到76.4米，取代空中巴士A340成為世界上機身最長嘅客機。

波音747-8分兩個型號，分別係747-8洲際飛機（747-8I），係客機；同埋747-8貨機（747-8F）。

波音747-8洲際飛機喺三級艙佈置下最多可以載467人，最長可以飛8,000海里（14,815公里），巡航速度係0.855馬赫。由於747-8係747-400嘅衍生型號，所以機師進行機種轉換訓練嘅時間少咗，飛機某啲零件更加可以共用。第一架波音747-8洲際飛機喺2011年2月13號正式亮相。

美國政府都決定將空軍一號總統專機升級使用波音747-8，將會喺2023年正式服役，取代而家架747-200B。

波音747-8貨機係由747-400ERF改成，可以載154美噸（合國際單位制140噸）貨物，機鼻貨艙能夠打開並且向上掀開方便裝卸貨物。747-8F嘅載負量比起747-400F高出咗16%，標準貨櫃數量亦都多出咗7個咁多。第一架貨機喺2010年2月8號首飛。
 
747-8I係第一架攞到EDTO-330認證嘅四引擎客機。

背景
一架波音747-8F嘅原型機喺度做緊飛行測試。
波音喺1990年代考慮緊設計一隻多啲載客量嘅747飛機。之後佢喺1996年嘅範堡羅航展公佈咗747-500X同−600X嘅研究計劃。一開始波音只係簡單咁計劃拉長747嘅機身並沿用777嘅機翼，但有航空公司話對佢抱有興趣。2000年，波音同外界話遲啲會推出747X同埋747X加長版去對付空中巴士嘅A380研發計劃，呢隻機型配搭比起之前嘅設計更加容易令到航空公司接受。747X嘅翼展喺747嘅基礎上增加到69.8米，能夠載到430名乘客飛16,100公里。而747X加長版就將機身增長到80.2米，可以載500個乘客飛14,400公里。不過，架飛機收到嘅訂單數少到量產唔到，最後個設計理念被747-400ER機型用咗。
2004年，波音話遲啲會發展一種747嘅升級機型，佢嘅設計理念接近747X，又會參考波音787嘅一啲現代化設計。2005年11月14號，波音話呢隻機型改名做「波音747-8」。

設計概念
漢莎航空係747-8洲際客機嘅第一個用戶。
中國國際航空嘅第一架波音747-8喺2014年10月1號收到。
喺設計747-8嗰陣，波音想引進好多787嘅設計元素，有通用電氣GEnx發動機同電傳飛控系統。波音話新嘅設計會令架飛機更加靜，更加慳錢，亦更加環保。作為747-400嘅衍生機型，747-8同埋747-400會有大量零件共用，以有效咁降低飛機嘅維修成本。
747-8喺2008年8月落流水線生產，不過因為引擎同埋其他問題，直至到2009年7月21號，波音官方先公布咗第一張747-8貨機喺生產線上面嘅相。
通用電氣GEnx引擎
747-8客艙
空中閣樓SkyLoft夾層
第一架747-8F貨機

落訂表
去到2014年12月為止，波音總共收到119架747-8飛機嘅訂單，其中51架係747-8洲際飛機，68架係747-8貨機。
2011年10月12號，波音正式將第一架747-8F貨機交畀盧森堡貨運，之後又交付第二架；國泰航空亦喺11月1號正式收咗旗下第一架747-8F量產機（註冊編號係B-LJE）。而第一架747-8I客機就喺2012年5月1號正式交畀漢莎航空用。
波音767

波音767（英文：Boeing 767）係款由波音整嘅雙引擎噴射客機，可以載客181到375人，飛到3,850到6,385海里。
波音777

波音777（英文：Boeing 777）係款由波音整嘅長途雙引擎廣體客機，係全世界最大嘅雙引擎飛機，可以載客283到368人，飛到5,235到9,450海里（9,695到17,500公里）。波音777自1994年頭次飛行到2013年韓亞航空214號班機失事期間，創咗19年零傷亡嘅紀錄。
永修

永修（粵音：wing5 sau1）係中華人民共和國江西省九江市嘅縣。面積2035km²，人口38萬。轄12鎮、4鄉、5個單位。
鎮：塗埠鎮、吳城鎮、柘林鎮、虯津鎮、艾城鎮、江益鎮、燕坊鎮、馬口鎮、灘溪鎮、白槎鎮、梅棠鎮、三溪橋鎮
鄉：三角鄉、九合鄉、江上鄉、立新鄉
單位：江西永修雲山經濟技術開發區、雲山企業集團、恆豐企業集團、八角嶺墾殖場、永豐墾殖場

史
古代呢度係艾地，曾屬吳、楚、越，秦時屬九江郡。
漢高祖六年（前201年）設海昏縣，治今日永修艾城鎮東面，自此永修建置。
漢永元十六年（104年）海昏分出個建昌縣，治今日江西宜春奉新，縣名係「以其戶口昌盛，因以為名」（《太平寰宇記》）。
南朝宋元嘉二年（425年）「廢海昏，移建昌居焉」，改名爲建昌縣。
武后長安四年（704年）建昌分出咗武寧縣。
1914年，因為同四川建昌道（今日四川涼山彝族自治州）重名，於是改名永修縣，意思係「泮臨修水，永蒙其利」。
呢度自古譽為「海昏秀城，地傑人靈」。因為係江西交通要道，古稱「洪都門戶」。
桑梓荒原記

《桑梓荒原記》係香港作家畢華流寫嘅長篇奇幻小說，而家出咗6冊，故仔背景用佢之前寫嘅《荒原三部曲》基礎。
桑植

桑植係中國湖南張家界一個縣，總面積3474平方公里，人口45.7萬。
桑普

桑普，原名潘天蔚，香港時事評論員，律師出身，會考十優狀元。桑普響香港出世，祖籍廣東省江門市新會區。佢喺北京未經諮詢或香港人同意嘅《港版國安法》實施後離開香港去咗台灣，成為台灣香港協會理事長。

政治主張
因應《港版國安法》令香港形勢極速惡化，唔少香港人都選擇離開。關於香港人前往台灣嘅問題，佢主張投資同專才移民政策要具體清晰；審查時間應可預測。否決嘅話要有合理理由，唔可以單單因為喺中國大陸出生或曾經喺香港公營機構或政府部門工作就唔批。佢亦主張循序漸進廢除港澳條例。
佢亦不時接受媒體就在台港人議題（例如：九不得）嘅訪問。
桑樹

桑樹（粵拼：song1 syu6；學名：Morus）；簡稱桑（song1）；佢係桑科入面九種桑屬植物嘅統稱，但喺植物研究學界嘅分類重有得拗。生物學叫桑屬，借用養蠶嘅桑而名。
呢個屬嘅植物可以係喬木或者灌木，果實叫桑葚（另寫桑椹）。

經濟價值
桑葉係蠶蟲嘅食糧；蠶蟲生產嘅蠶絲可以製成絲綢，係一種矜貴嘅紡織品。

食用價值
桑葚屬於複果，係由好多粒漿果組成嘅條狀果實，長約一至三厘米，味道酸甜。桑葚未熟嗰陣係綠色，隨住成熟逐漸變白然後變紅，熟透嘅時候係紫紅或者紫黑色。
桑葚另一個名叫桑子，但佢唔等於以下嘅生果：
紅桑子（勒士啤梨）
山桑子（歐洲藍啤梨）
桑折町

桑折町（日文：桑折町／こおりまち Koori machi */?）係日本福島縣伊達郡嘅一個町。
桑易

桑易（威利轉寫：zangs ri rdzong, 藏文拼音：ཟངས་རི་རྫོང），普通話拼做桑日，係中華人民共和國西藏山南嘅一個縣。
桑枝水

桑枝水（英文raspberryade）係汽水一種。由桑枝菓汁、加荷蘭水﹐同埋加甜劑混成。
桑格島

桑格島係印尼桑義赫群島最大島，面積552平方公里。
桑拿

桑拿（芬蘭文：sauna）係指喺封閉房間入面焗蒸氣嘅過程。桑拿起源地係芬蘭（因此又叫芬蘭浴），現時係當地嘅恆常社交活動。
汪國真

汪國真（粵拼：wong1 gwok3 zan1；簡化字：汪国真；1956年6月22號—2015年4月26號）係一位中國內地嘅現代詩人兼書畫家，北京人。1982年喺暨南大學嘅中文系畢業。佢嘅第一首比較出名嘅詩係喺湖南雜誌《年輕人》1984年第10期入面發表嘅《我微笑着走向生活》嗰首詩，後嚟俾《青年博覽》同《青年文摘》先後轉載咗。喺1985年開始，佢喺業餘時間用嚟寫詩，嗰時佢寫嘅《學校一天》呢首詩喺《中國青年報》登咗版。從1990年開始，佢做過《遼寧青年》、《中國青年》、《女友》雜誌嘅專欄撰稿人而刮咗埐「汪國眞旋風」，嗰時佢寫「既然選擇了遠方，便只顧風雨兼程。」嘅詩句變咗嗰時嘅代表作。 從2005年始，佢嘅書法作品變成中央領導同志出訪嘅禮品嚟送畀外國政黨同國家領導人。從2005年開始一直到佢死嗰日為止，做過中國藝術研究院文學藝術創作中心主任。
喺2015年4月26號北京時間02:00，佢因為肝癌喺北京302醫院死咗，終年58歲。
汪奇

汪奇（性別：男；英文真名：Wong Ki；英文暱稱：Jacky）係現任香港入境事務處首席入境事務主任。
汪奇因俾《香港01》傍《立場新聞》揭發，接受咗中國恒大集團送禮又無上報，可能違法而為公眾所熟悉，同處副處長郭俊峯舐咗同一樣嘢；升旗易得道話收到圍內人爆料，指汪奇成日喺北京花天酒地，由國企埋單，作風腐敗；《立場新聞》曝光香港數字資產諮詢管理有限公司亦都送咗禮物畀渠，汪奇為此有另外一項收規犯罪嘅嫌疑。
香港傍大陸政府不了了之恁對待汪奇嘅疑似跨境貪污行為；其於最近上任嘅崗位位於北京，渠喺當地同中共高層嘅親身會面亦得到該黨之公開報導。
汪圓圓

汪圓圓（Irene Wang，1986年3月27號—），係香港女模特兒同演員，秘魯利馬出世。佢係生意人蔡加讚嘅老婆，亦係模特兒汪詩詩嘅細妹，同埋湛琪清嘅表姐。
汨羅

汨羅係中國湖南岳陽一個縣級市，總面積1670平方公里，人口73.7萬。
汨羅江

汨羅江係湖南嘅河，起源自江西九江嘅修水，經湖南岳陽嘅平江、汨羅，最後流入洞庭湖。
戰國時期楚國詩人屈原就係跳落汨羅江自殺。
汪國成

汪國成（Thomas Wong，1954年—）係香港親中派政治人兼教育界人士，曾經做過東華學院校長、香港理工大學副校長等職位。
洗牌

洗牌係玩牌類遊戲（包括啤牌、麻雀）每局之前都要做嘅工夫，要將牌嘅次序打亂，令副牌隨機排序。洗完牌通常重要由其他玩家咳牌，防止洗牌嘅人出千。
洗牙

洗牙係藉住由各種儀器（例如：超聲波洗牙機，手動刮牙器等）來去除嗰啲黐住喺牙頸或牙床之間嘅牙結石同牙菌斑。透過洗牙可以減輕牙齦炎、牙周炎嘅發炎狀況，但係單靠洗牙係唔能夠治癒牙周病。洗牙通常去牙醫度做。
洗碗碟

洗碗碟，簡稱洗碗，係將用過嘅碗、碟同各種餐具洗乾淨嘅行為，多數會用到水同洗潔精。除咗由人手洗之外，亦有專門嘅洗碗碟機。
洗手

洗手係種整番乾淨隻手嘅方法，可以用水，或者加洗手液，又或者用消毒液乾洗。
洗潔精

洗潔精，又叫洗碗液，係種梘液，用嚟洗乾淨碗碟餐具，容易起泡溶解油脂。
洗塵

洗塵係有人遠來，接佢食一餐。洗塵係比喻字，因爲人家遠來，必定風塵撲撲，要沖洗乾淨，安頓落來。洗塵要畀人食餐好嘅，甚至會擺酒，擺返一圍幾圍。
洗浦

洗浦郡（韓文：세포군／洗浦郡 Sepho gun */?）係朝鮮民主主義人民共和國江原道嘅一個郡。
泰盧固文維基百科

泰盧固文維基百科係維基百科協作計劃嘅泰盧固文版，由非牟利組織──維基媒體基金會維持負責。家下係各語言嘅維基百科計劃中，規模排名響70名以內（跟文章數量計），有超過5萬篇文。
泰神星

泰神星（Dike），即係小行星99，係太陽系小行星帶嘅一粒小行星，喺1868年5月28號發現。
泰王

泰國（之前叫暹羅）喺1238年建立國家。先後經歷咗4個王朝。
素可泰王朝（1238年—1419年）
大城王朝（1350年-1767年）
吞武里王朝（1767年—1782年）
卻克里王朝（1782年到而家）
而家嘅泰王係：
拉瑪十世
泰米爾文維基百科

泰米爾文維基百科係維基百科協作計劃嘅泰米爾文版，由非牟利組織──維基媒體基金會維持負責。家下係各語言嘅維基百科計劃中，規模排名響70名以內（跟文章數量計），有超過6萬篇文。
泰爾

泰爾（Tyre）係黎巴嫩第五大城，而家佢嘅古城遺跡係世界文化遺產。
泰納亞灣

泰納亞灣（英文：Taynaya Bay）係一個喺南極洲嘅海灣，非常接近完全封閉。個海灣喺伊麗莎白公主地（英文：Princess Elizabeth Land），屬於澳洲控制嘅部分。呢個海灣係因為挪威探險隊由空中影到嘅相，之後先至畫咗入地圖。個海灣依家係由南極條約體系負責管理。
泰盧固文

泰盧固文（粵拼：taai3 lou4 gu3 man4；泰盧固文：తెలుగు）係印度安得拉邦嘅官方語言，屬於達羅毗荼語系，有超過7500萬人用。
泰竹

泰竹（粵拼：taai3 zuk1；學名：Thyrsostachys siamensis）係禾本科泰竹屬嘅常綠竹本喬木，原產地喺緬甸同泰國。而家喺中國嘅廣東廣州、福建廈門、雲南同臺灣、緬甸同泰國、馬來西亞入面先至可以搵到佢。

形態
呢樖嘢嘅秆係全面對稱兼好直，大多數嘅品種都可以搞出細型而密集嘅叢林。梢頭超直或有小小彎；節間長15——30cm、高8——13m，直徑3——5cm。樹葉方面，形狀係窄披針形，長9——18cm，闊7——15mm，兩面都冇毛，但喺嫩葉嗰時，下表面有軟毛響度。樹葉有3——54對次脈響度。而花枝係蒼白色嘅圓錐花序品種，入面有好多纖細分枝，每節叢生有比較少嘅假細穗出嚟。

用途
泰竹嘅筍成日當成商舖竹筍嚟食，甚至重可以用嚟整旗桿、傘柄、晾曬桿、鋤頭柄、欄桿、掛瓦棍等。
榕屬

榕屬（粵拼：jung4 suk6；學名：Ficus），又叫無花果屬（mou4 faa1 gwo2 suk6），係桑科一屬，可以細分做幾個亞屬。
佢嘅植株規律多數係可以獨木成林，樹枝生好多氣根，屬隱頭花序。
榕林路

榕林路（粵拼：jung4 lam4 lou6）係中國廣東廣州地區，包括咗東西同南北走向嘅馬路，好似英文字母Y字噉，喺增城派潭鎮，東北邊去到文政路同人民街嘅交界；南邊去到教育南路同梅都路嘅交界；西邊去到大新路同教育南、北路嘅交界。

概要
東西走向：全長655m，闊11米，雙向2車道。
南北走向：全長393m，闊10米，雙向2車道。
榕樹凹

榕樹凹（英文：Yung Shue Au），係香港新界北區沙頭角一條村，喺沙頭角海岸近榕樹凹灣。呢條村主要住客家人。
榕樹灣

榕樹灣（Yung Shue Wan）係香港離島區一海灣，喺南丫島西北岸，係成個島最旺嘅地方。
維基同享有多媒體嘅嘢：Yung Shue Wan
榕樹灣天后古廟

榕樹灣天后古廟喺香港離島南丫島榕樹灣榕樹灣大街1A號3約384號地段，幾時起已無從稽考，但廟裏面有多幅匾額係光緒同宣統年間嘅物品，應該有百幾年歷史。保存有光緒二年（1876）匾額一塊。間廟正門上面石額刻住《天后古廟》四個字，兩邊對聯：「天眷垂恩風調雨順，后儀庇福海晏河清。」另有一對較新嘅門聯：「廟貌巍峨地靈人傑，神功浩蕩物埠民康。」喺2010年8月31號被評為香港三級歷史建築。
間廟門口有一對石獅子，同匯豐銀行總行門前嘅獅子差唔多樣，形狀同神態都好相似，只係匯豐銀行獅子係銅鑄，而間廟嘅你個電話都打過去獅子係石雕。間廟喺1964年重修，到1966年臨完工時，遇啱國內文化大革命要破四舊，冇石獅子出口。於是唯有喺香港雕刻石獅。當時南丫島有個石匠，以前係喺南洋幫富翁雕刻石獅，都係匯豐銀行嗰類型嘅外國石獅。坊眾見到中國石獅難搵，外國獅子都照要，因此請咗佢雕刻呢對外國獅子作為守護廟長方形，因此獅頭唔能夠望向廟外，橫放喺門側邊，獅口相對。不過，自從呢間古廟用咗外國獅子守門口之後，榕樹灣嘅漁民，網網千斤，足證明呢對石獅子旺財。
榕城區

榕城係中國廣東揭陽一區，面積91平方公里，人口40萬。
榕樹下

榕樹下（Yung Shue Ha）係香港南丫島一條村，喺南丫島東南岸嘅東澳灣北部。雖然個名同島上嘅榕樹灣似，但兩者相隔咗一段距離，無任何關連。
榕樹澳

榕樹澳（Yung Shue O），係香港一地，喺新界大埔區西貢北，企嶺下海東岸，深涌南面，近住西貢西郊野公園嘅範圍。
榕光社

榕光社（Banyan Services Association）係香港一個非牟利長者服務組織，專為獨居長者提供照顧服務。服務包括夕陽之友免費殮葬服務、免費派飯惠膳服務、贈醫施藥、中醫癌症義診等。

簡介
榕光社前身係榕光社老人服務團，喺1989年創立，為當時喺慈雲山屋邨重建受影響嘅無依無靠獨居長者，提供各項所需服務，為長者間建立友誼同守望相助嘅精神。榕光社一直全心全意向全香港嘅獨居無依長者提供多元化服務。

服務詳情
夕陽之友計劃
2008年創辦，目的係為獨居無依長者代辦身後事。
呢個計劃特別之一係全部由義工負責，義工喺接受長者申請之後，會定期探訪，建立友誼，直至百年歸老為安排跟佢哋意願同有尊嚴嘅喪禮。特別之二係接受突如其來嘅個案，警署、社會福利署、醫院管理局、外間團體轉介。
全免費中醫贈醫施藥
2011年創辦，目的係為有需要嘅長者提供完全免費中醫診証同治療（包括免費中藥）。
呢個計劃分為三個服務：
以竹園南邨嘅中心、觀塘通明街同太子為義診點；
以流動醫療車到達黃大仙、觀塘、深水埗、太子、葵涌；
為行動不便同病情嚴重者上門醫治。
惠膳行動
2013年創辦，目的係一年365日每日兩餐為清貧家庭同有需要長者提供免費飯餐，以減輕佢哋嘅生活負擔。
呢個計劃嘅服務點喺觀塘，有兩大特點：
全年無休，連大除夕、大年初一繼續服務大眾。
由義工協助營運：除咗免費派送最小有2個款式可以選擇嘅熱辣辣愛心飯盒，更細心留意佢哋近況，好似朋友噉建立感情。
其他長者服務
義工定期探訪長者
免費提供長者家居裝修、維修、清潔
免費提供轉介服務同協助申請援助
不斷舉辦唔同類形嘅活動畀長者
共建老人家
2017年買入安老院舍院址，目的係建立「非一般、非牟利」完善安老之家，除咗提供舒適同三餐一宿，最重要係令長者有尊嚴噉生活。
呢個計劃嘅最大特點係為入住嘅獨居長者提供一比一義工配對，義工成為佢嘅朋友佢嘅親人，噉就係一家人。
氣槍

氣槍（Airsoft gun）係一種槍，係靠空氣壓縮後暴脹推動子彈嘅槍。低能量嘅氣槍可以當玩具玩，而高能量嘅氣槍係有殺傷力。就算係低能量，都有可能會射傷眼。外表來睇，唔少氣槍都模仿靠火藥發射子彈嘅槍。
因為可以傷人，係軍火一類，所以私下氣槍唔係道道都可以玩。有啲地方立法係唔畀人用氣槍。

歷史
氣槍係古老嘅氣動技術嘅一個應用。最早嘅機械式氣槍嘅歷史可追溯至1580年，而家係瑞典斯德哥爾摩Livrustkammaren博物館珍藏。17世紀，.30～.51口徑嘅氣槍被使用喺狩獵中。呢啲氣槍使用氣泵來壓縮空氣，初速可達200-300m/s，亦被用喺軍事行動中。
現代嘅氣槍處於槍械管制法規嘅限制，通常動能較低，但亦有部份高動能氣槍用喺狩獵，初速通常可達330m/s，使用4.5mm鉛彈或球形金屬彈。氣槍精準度高，喺射擊比賽例如奧運會中被廣泛使用，10m係常見嘅比賽射程。

動力來源
氣槍嘅動力主要有三類：彈簧-活塞、氣動同埋二氧化碳，喺氣步槍同氣手槍上都有應用。

彈簧-活塞
彈簧-活塞氣槍嘅動力部分由活塞、氣缸同螺旋彈簧等組成。使用時通過壓動壓簧桿令彈簧壓縮，扣動扳機時壓縮後嘅彈簧被釋放，推動活塞喺氣缸中高速運動，並將氣缸中嘅氣體通過氣缸嘴迅速推出至槍膛，驅動彈丸前進。
呢種類型嘅氣槍槍口初速可達380m/s，超過標準聲速，但係由於鉛彈嘅空氣動力學外形導致佢速度受到激波嘅影響較為嚴重，會導致彈丸飛行穩定性下降。

氣動彈簧
原理與彈簧活塞類似，主要區別係用氣動彈簧取代螺旋彈簧。

壓縮空氣
呢種動力包括單次壓氣式，多次壓氣式同埋預充氣式。通常槍內有一個儲氣腔或者氣樽，利用槓桿活塞或者外部氣源為佢充氣。
單次壓氣式，通過一次壓動壓氣桿，就可以令儲氣腔中產生足夠嘅氣壓。
多次壓氣式，通過多次壓動壓氣桿，令儲氣腔中產生足夠嘅氣壓。
預充氣式，通過外部氣泵，氣樽等充氣裝置為槍內氣樽充氣。

二氧化碳
呢類型動力通常儲存喺12g壓縮二氧化碳氣樽之中，呢種氣樽通常係一次性使用，但亦有少量可充氣式二氧化碳氣樽應用喺彩彈槍。二氧化碳氣樽嘅優點係結構簡單並且唔需要釋壓安全閥，缺點係一次性使用，成本較高，而且工作氣壓低於預充氣（PCP）動力。

鉛彈
呢種鉛彈嘅口徑一般為4.5mm或5.5/5.6mm，主要用喺氣步槍，成本昂貴但係精準度高。

球形彈
又叫BB彈，金屬材質嘅球形彈喺美國使用較為廣泛，通常係表面鍍銅或鍍鋅嘅鋼製圓球。口徑為4.5mm。塑料材質嘅球形彈直徑一般為6mm，用呢種子彈嘅氣槍通常被稱為軟氣槍。

口徑
氣槍嘅常見口徑有以下幾種：
.177（4.5mm）：最常見嘅口徑，用喺國際射擊聯合會嘅比賽項目中，如奧運會。喺一定嘅氣槍槍口動能下，該口徑彈道最為扁平，有利於高準度度射擊。
.20（5.0mm）：喺部份歐洲產氣槍中應用。
.22（5.5mm和5.6mm）：常見於狩獵用氣槍。
.25（6.35mm）：常見嘅最大口徑，一般用喺高動能氣步槍。
.357：某啲Crosman公司出嘅氣槍用呢個口徑。
氣旋風暴維亞魯

氣旋風暴維亞魯係一個強度較弱嘅熱帶氣旋，但係喺南亞同東南亞嘅六個國家入面令到好多人死咗。馬哈森2013年5月初出現喺孟加拉灣南部，喺5月10號加強為熱帶低氣壓。5月11號，低氣壓向前移動，達到7至10級風力，並叫做「馬哈森」（Mahasen）。
氣樽

氣樽係裝壓縮氣體嘅金屬樽，常見嘅包括裝液化石油氣嘅石油氣樽。
氣爐

氣爐，又叫氣體爐，係種廚房嘅爐，用燃氣（好似煤氣、石油氣）做燃料嚟放熱煮食，係現代廚房最常見嘅煮食爐。
氣根

氣根係有啲植物特別嘅構造，生出嚟嘅根唔係完全入地底，而係露出空氣度，主要作用係幫助呼吸同吸收水氣，部份氣根更會生返落地，幫手支撐住棵樹。
喺一般嚟講，有部分植物為咗適應生存環境，先至喺發展過程入面生出咗向下沊嘅根。
氣炸鍋

氣炸鍋（英文：Air fryer），又叫空氣炸鍋，係一種電子煮食架生，用空氣代替原本用嚟炸嘢食嘅熱油，喺密封嘅鍋裏頭，加熱流動嘅空氣，令到嘢食變熟；同時熱氣亦吹走食物表層嘅水分，令食材唔使滾油亦能夠達到近似油炸嘅效果。

歷史
原始專利由Turbochef Technologies響2005年申請，主要針對大型連鎖酒店同飲食店。2010年，荷蘭品牌飛利浦響柏林國際消費電子展（英文：Internationale Funkausstellung）（IFA）上推出新型廚房用具Airfryer。佢係用攞到專利嘅Rapid Air技術開發嘅。

原理
氣炸鍋嘅原理係將鍋裏面嘅空氣快速加熱，同時啟動大功率風扇令到已經加熱到高溫嘅空氣急速循環轉動起嚟形成對流嘅熱流，利用鍋裏面特殊嘅紋路全方位接觸食材表面，熱空氣快速對流帶動食材通過加熱產生嘅水分，形成類似俾油炸過嘅表皮，達到油炸嘅效果同口感。
氣流

氣流（粵拼：hei3 lau4）係指緊空氣嘅郁動。氣象學相關嘅研究成日都會分析氣流。
氣流機制

氣流機制（粵音：hei3 lau4 gei1 zai3）係語音學上講到，一吓語音發出嚟嗰陣氣流係點樣喺聲道裡便產生嘅。
氣溫垂直遞減率

氣溫垂直遞減率，係指氣溫隨着高度上升而遞減嘅幅度。喺唔同情況（亦即係空氣裏面嘅水汽含量唔同）之下，氣溫嘅下降幅度都會唔同。

數學表示式
一般嚟講，氣溫垂直遞減率會用  嚟表示，而佢嘅定義係：
其中  係溫度， 係海拔高度。

種類
一般嚟講，因為空氣嘅導熱指數低，我哋可以假設空氣喺進行垂直方向運動嘅時候唔會同周圍環境交換熱，即係空氣會進行絕熱過程。由此我哋會有三種氣溫垂直遞減率，分別係乾絕熱垂直遞減率、飽和絕熱垂直遞減率同埋環境垂直遞減率。

乾絕熱垂直遞減率
乾絕熱垂直遞減率係指一個完全冇任何水份嘅空氣微團喺上升嘅時候進行絕熱冷卻嘅氣溫垂直遞減率。喺絕熱冷卻嘅過程中，氣壓下降，體積增加而氣溫下降。佢嘅數值大概係 。證明如下：
根據流體靜力平衡，我哋有：
其中  係氣壓， 係空氣密度， 係重力加速度。
因為空氣唔會同周圍環境交換熱，根據熱力學第一定律，我哋有：
其中  係熱， 係空氣嘅內能， 係空氣對環境所做嘅功。
根據熱力學，我哋有 ，其中  係空氣質量， 係等容比熱容量（呢度用  做單位）， 係溫度；同埋 ，其中  係壓強， 係體積。因此：
之後，根據理想氣體定律，我哋有：
其中  係摩爾數， 係理想氣體常數（用  做單位）。我哋再利用 、 同埋 （其中  係我哋轉用  做單位嘅氣體常數），我哋有：
所以：
由熱力學，我哋又知道 ，其中  係用  做單位嘅等壓比熱容量。所以條式會變做：
再用流體靜力平衡，我哋有：
所以 。代返  同埋 ，我哋就可以得到 。

飽和絕熱垂直遞減率
飽和絕熱垂直遞減率係指當空氣裏面水汽飽和，上升嘅時候進行絕熱冷卻嘅氣溫垂直遞減率。喺呢種情況下，由於水汽凝結時會釋放大量潛熱，飽和絕熱垂直遞減率嘅數值會比乾絕熱垂直遞減率細好多。而且，飽和絕熱垂直遞減率亦會受到溫度影響。平均嚟講，飽和絕熱垂直遞減率大概係 。

環境垂直遞減率
一般嚟講，喺大氣穩定嘅情況下，溫度隨着海拔嘅變化率叫做環境垂直遞減率。佢嘅數值大概係 。
氣球

氣球係種充氣嘅波，通常都用好薄嘅膠皮做，亦有用好薄嘅錫紙做（叫金屬氣球）。入面裝嘅氣一係就係空氣，一係就係明顯比空氣輕嘅氫氣或者氦氣（分別叫氫氣球、氦氣球）。
海雲臺站

海雲臺站係釜山都市鐵道2號綫一個地底車站，喺韓國釜山廣域市海雲臺區佑洞（韓文：우동 (부산)），同東海線新海雲臺站嘅距離唔遠。

車站結構
站體係2面2線側式月台嘅地底車站，等車月台有月台幕門，有7個出口。

史
2002年8月29號：落成啟用。
海音寺潮五郎

海音寺 潮五郎（1901年11月5號—1977年12月1號），原名末富東作（すえとみ とうさく），日本鹿兒島縣大口村（家下已經合併做伊佐市）人，係一個日本作家。
海韻軒

海韻軒（Harbourview Horizon），全名海韻軒海景酒店，係香港長江實業嘅一個投資物業、服務式酒店住宅，嚮九龍紅磡紅磡灣畔，隔籬係海灣軒。
海韋甘比

海韋甘比（英文：High Wycombe）係英倫白金漢郡一鎮，人口12萬。
海霞

海霞（粵拼：hoi2 haa4；1972年3月9號—）係中華人民共和國嘅主持人，喺中國中央電視台十九點播出嘅新聞節目《新聞聯播》進行工作。
佢係回族，喺河南鄭州市出世，回族學校畢業。1993年中國傳媒大學畢業之後，喺中國中央電視台裏就職，主持《晚間新聞》、《東方時空》、《新聞直播間》等節目，嚮2007年開始播出《新聞聯播》。2008年當選第十一屆全國政協委員。2013年，佢同李修平唱咗《二月裏來好春光》、《生產大合唱》。
老公係清華大學教授羅永章，2002年生咗個女羅螺。
海青河

海青河（粵拼：hoi2 cing1 ho4；普通話拼音：Hǎiqīng Hé），原名寒仲河（hon4 zung6 ho4；滿文：ᡥᠠᠴᡠᡥᠠᠨᠪᡳᡵᠠ，穆麟德：hacuhan bira；普通話拼音：Hánzhòng Hé），係位於中國吉林蛟河市嘅河，喺蛟河嘅拉法街道轄境內，源頭有兩個，一個喺東南岔，第個喺生菜頂子，喺海青村一帶合流成幹流，最後喺公安村匯入拉法河。
清末時條河叫寒仲河，佢其實係官話轉音嘅滿文，滿洲名嘅ᡥᠠᠴᡠᡥᠠᠨ（hacuhan）意思係「鑊仔」，呢處河名嘅意思係「獵人用嘅吊鑊」。海青河係寒仲河嘅地名轉音，1986年吉林水務局同地名委員會確定海青河做標準地名。
海青村嘅地名就出自呢條河。喺當地關於「海青」，有個民間古仔：宋家屯南邊嘅山頭度，有嚿人形石頭，啲人嗌嚿石做海青，石人喺晚黑化成生人，擊殺喺當地作惡爲禍嘅妖魔海洪，啲人爲咗多謝佢，就叫地名做海青。
準完全數

準完全數（英文：quasi-perfect number），又叫準完美數或準完備數，係一啲特殊嘅自然數：佢所有嘅真因子（即除咗自身以外嘅約數）嘅和，啱啱等於佢本身加1。準完全數係豐數。
目前未搵到準完全數，若果準完全數存在，必定係一個奇數嘅平方數，數值大過1035，而且至少有7個唔同嘅質因數。
準提誕

準提誕，減筆寫做準提𧩙、準提旦，係準提嘅寶誕。寶誕響三月十六。
《百丈叢林清規證義記》(卷第三)記載準提菩薩聖誕為三月初六日。
準備就緒

準備就緒，香港退役競賽馬，為澳洲2010年10月出生嘅棗色閹馬，係香港著名練馬師方嘉柏嘅明星馬之一。
準備就緒嘅馬主鄭鍾華以25萬澳元買入馬匹，於2014年2月正式喺香港出賽，2017年2月14號收山。

其他
準備就緒被喻為「泥地馬王」，七戰全冠。由於香港嘅高班賽事甚少有泥地嘅比賽，馬主同埋練馬師將注意力放響海外。佢先後角逐咗2015年12月6號嘅日本冠軍盃、2016年3月5號阿聯酋麥通第三輪挑戰賽、3月26號嘅杜拜世界盃，但係全部贏唔到。而且，佢喺香港跑泥地賽嘅優良戰績，亦都影響咗後繼嘅「烽煙四喜」、「逍遙自在」、「黃金甲」、「超霸神駒」等等。
準擬棘茄魚

準擬棘茄魚（學名：Halieutopsis simula）係棘茄魚科擬棘茄魚屬嘅其中一個種。
準新翅類

準新翅類（Paraneoptera）係昆蟲綱下嘅一個單系群分類，包括咗蟬。呢柞物種嘅身體結構同複翅亞群嘅比起上嚟「簡化咗」，例如啲翼嘅節少咗等。
準時開飯

《準時開飯》（英文：Supper On Time）係香港MakerVille製作嘅飲食節目，由2023年3月6號到2024年5月31號，逢禮拜一到五20:00—20:30喺香港電視娛樂ViuTV播。節目延續之前同一時段嘅《今餐有料到》，除咗喺廠景廚房示範煮嘢食，亦會去到戶外煮食同埋去一啲特色餐廳。

節目環節
每個禮拜唔同日子都有唔同主題，每集一個主持同一個大廚出場煮一到兩味餸。其中「準時飯聚」會有唔同藝人嘉賓。
每個禮拜幾嘅主題：

節目調動
2023年10月25號：由於19:00-20:00直播《施政報告論壇》，嗰日《7點新聞報道（中文：now新闻报道）》暫停播出並改喺20:00-20:30播出《新聞報道》，嗰日暫停播出。
2024年1月1號：由於19:30-00:10要轉播《2023年度叱咤樂壇流行榜頒獎典禮》，嗰日暫停播出。
2024年2月28號：由於19:30-20:30直播《財政預算案論壇》，嗰日暫停播出。

集數被抽起事件
根據電視播出第76-80集預告片，其中一集（按慣例係禮拜二，即係2023年6月20號第77集）係「準時飯聚」主題，由黃奕晨做主持、雷啟裕做大廚、陳柏宇做嘉賓，菜式有「風味檸檬可樂雞翼」，但係電子節目表嘅第77集唔係「準時飯聚」，而變成正常要隔個禮拜先至出現嘅「野炊盛宴」，由黃奕晨主持、David Lai做大廚，而第77集實際亦都係播出咗「野炊盛宴」。之後呢一集「準時飯聚」安排喺一個禮拜後嘅6月27號第82集播出，但被抽起嘅原因未明。
準則章

準則章係伊斯蘭教典籍《可蘭經》入面嘅第25章（蘇拉）。
準噶爾盆地

準噶爾盆地係中國第二大盆地，喺新疆北部，約莫38萬平方公里大，南面係天山同塔里木盆地。
準實驗

準實驗（quasi-experiment）係指冇完全隨機噉將受試者分做實驗組同對照組嘅實驗。
濟水

濟水，又叫兗水，係中國嘅一條河，舊時起源自河南濟源，最後自己流入渤海，自大清咸豐年間，黃河改經濟水入海，濟水就變成黃河嘅一部份。
濟陽

濟陽係中國山東濟南一個縣，總面積1076平方公里，人口53萬。
濠景花園

濠景花園（葡文：Urbanização Jardim Nova Taipa），舊時叫濠苑城，係澳門一個私人房屋，響澳門氹仔島嘉模堂區布拉干薩街、基馬拉斯大馬路、成都街同廣東大馬路。

背景
濠景花園係合和實業有限公司、信德集團有限公司同澳門旅遊娛樂有限公司合組嘅氹仔新城市發展有限公司發展嘅一個大型地產發展項目。

意外
2011年2月17號朝早十一點，濠景花園第二十九座九樓一個單位發生跳樓命案，一個做公務員嘅男人響九樓住所跳到一樓平台，當場爆頭標血，瞓響一灘血度，消防救護員接報到場，將傷重送到山頂醫院，但係因為傷勢過重搶救無效死亡。司警初步調查之後話，自殺男子姓梁，五十四歲，生前同屋企人一齊住，認為案件冇可疑，亦冇發現遺書，正進一步調查跳樓原因。
2011年7月24號凌晨一點幾，濠景花園第二十座八樓一個單位三十六歲嘅姓麥香港男住戶跳到一樓平台，送院之後證實死亡。司警響屋入面發現少量毒品，死者有吸毒記錄，死因要等調查確定。
2012年3月11號晏晝三點幾，濠景花園第二十座一個單位懷疑有人燒炭自殺，有人發現立即報警。消防到場將佢送院，但係搶救無效死亡。司警接手調查，話死者姓邱、廿四歲、男姓、澳門居民、做賭場莊荷，響現場發現一封遺書，懷疑涉及感情問題輕生，初步認為事件冇可疑。死者真正死因等法醫解剖確定。
2016年2月12號，濠景花園廿七座九樓一個單位火燭，有三十個住客自行疏散，火燭單位冇人響到，消防爆門入去救咗七分鐘先將火救熄，消防話，用木櫃劏開兩間房嘅其中一間首先火燭，之後迅速蔓延到另一間房。火場面積係六百平方呎左右，事件冇人受傷，消防初步調查，起火原因懷疑係單位房間入面嘅分體冷氣機機件故障，火警原因冇可疑。
2016年9月9號朝早六點幾，濠景花園停車場管理員巡到第三十二座附近，發現一個男人瞓響天井，一啲反應都冇，於是報警。消防員接報到場，證實佢已經死咗，通知司警跟進。司警接手調查，話死者姓許、廿九歲左右、揸香港居民身份證，司警經過初步驗查屍體，證實傷痕符合響高處跌落嚟造成，並冇發現其他可疑又或者可能由刑事引致嘅傷痕。經過勘查之後，懷疑死者響大廈天台跳落嚟，響現場冇發現遺書同明顯打鬥痕跡，事件初步冇可疑，案件交畀調查科跟進。
2017年12月29號晏晝五點幾，濠景花園第二十八座十八樓一個單位發生懷疑一氧化碳中毒事件。一個十八歲女人響廁所入面沖涼之後覺得頭暈同想嘔，由救護車送到山頂醫院治理。消防員響廁所用氣體探測器探測到9PPM嘅一氧化碳，經過通風之後，再用氣體探測器測試，就探測唔到。事件懷疑事主用石油氣熱水爐沖涼期間冇做好通風，搞到一氧化碳積聚，已經通知消防局燃料安全廳。現場交畀治安警同埋佢屋企人跟進。
濠博新聞

濠博新聞（英文：Allin Media）係檔總部擺喺香港嘅互聯網傳媒，專報賭業新聞（以關於澳門嘅為主），多數內容用繁體中文，少量篇幅用英文。
濠江中學

濠江中學（粵拼：hou4 gong1 zung1 hok6，葡萄牙話：Escola Hou Kong）係喺澳門嘅一間中學，亦都係澳門最多人讀嘅學校網絡，喺1932年6月10日由杜嵐等人創校。佢哋嘅校訓係「忠誠勤奮，求實創新」。呢間學校分為四間校部，分別為校本部（即係濠江中學正校）、氹仔分校（即係濠江中學附屬英才學校）、小學部（即係濠江中學附屬小學）同埋幼稚園（即係濠江中學附屬幼稚園）。而家濠江中學嘅校長係尤端陽，佢係負責管曬四間校部。

爭議事件
2021年8月3號，濠江中學一名女學生確診武漢肺炎。呢名女學生曾經跟隨學校交流團去西安，到咗兩日之後出現武漢肺炎症狀，但係並無求醫，又表示7月27號症狀好轉，部份網民不滿濠江中學防疫意識低下，喺武漢肺炎疫情期間仲帶學生周圍去。濠江中學之後就事件對社會帶嚟不便致歉。而呢單個案列為輸入個案。
濠尚

濠尚（英文：Nova Grand）係澳門一個高尚住宅屋苑，喺氹仔廣東大馬路，近氹仔中央公園。由氹仔新城市發展有限公司（信德集團全資附屬公司）起。
濠尚係濠庭都會第五期項目。第五期本來起娛樂、度假、酒店、住宅於一身嘅樓盤，但係中央政府喺2008年初指示澳門政府短時間內唔可以增加賭場數目，因此將原來嘅酒店計劃改為住宅同大型綜合商場。

住宅
設有一個園林式會所，由8座40至44層大樓組成，有1775個住宅單位。

商場 (星皓廣場)
濠尚下面有個65萬平方呎商場，樓高4層，其中有澳門第一間宜家家居。開放時間係朝早10點至夜晚10點。
2/F：宜家家居、food court、真點心等
1/F：宜家家居
G/F：Puma、Starbucks、中國銀行分行、滙豐分行、24/7 FITNESS分店等。
B1/F：百佳超級市場（Taste）、豐澤電器、萬寧、屈臣氏、Dr.Kong、玩具反斗城等
濠江中學附屬英才學校

濠江中學附屬英才學校（葡文：Escola de Talentos Anexa à Escola Hou Kong；英文：Premier School Affiliated to Hou Kong Middle School），係位於澳門氹仔成都街嘅一間學校，隸屬於濠江中學，係濠江中學四個校部入邊嘅英才校部。2010年9月，濠江中學將原先喺氹仔嘅高中部（即係濠江中學氹仔分校）改成英才學校。濠江中學附屬英才學校包曬由幼稚園到高中15年嘅「一條龍」教育，用國語同埋英文教書。
濠江中學附屬英才學校地址 澳門氹仔成都街113號

教育系統
幼稚園用國語、英文主題嘅課程，中英文老師一齊講課；小學英文同常識全英教學；中學科學同地理全英授課，初中開設葡文必修課程。K3-P3開設鋼琴課程，P4-P6開設弦樂課程，中學開設管樂選修課程，AI課程等。

地理位置
濠江中學附屬英才學校位於中華人民共和國澳門特別行政區氹仔市中心，地理座標系係22°09′22″N 113°33′19″E﻿ / ﻿22.1560268°N 113.5553976°E﻿ / 22.1560268; 113.5553976。
下面係圍住濠江中學附屬英才學校嘅四條街：
成都街
大連街
布拉干薩街
埃武拉街
下面係喺濠江中學附屬英才學校附近嘅住宅大廈：
花城（百佳）
至尊花城
華寶花園
超級花城
牡丹花城
下面係喺濠江中學附屬英才學校附近嘅公共設施：
花城公園
治安警察局 海島警務廳 氹仔警司處
奧林匹克體育中心-運動場
基馬拉斯大馬路空中走廊
澳門輕軌氹仔線運動場站

校園環境
濠江中學附屬英才學校分為4座樓：A座、B座、C座、D座。其中A座係幼稚園部，B、C、D座都係小學部同中學部。濠江中學附屬英才學校由A、B、C、D座圍住四面，而中間係操埸同埋3支旗桿，成個操場分成1個全籃球場，2個半籃球場同埋2個羽毛球場。

歷史事件
1996年9月16號，濠江中學喺氹仔設立嘅濠江中學氹仔分校起好。
2010年9月，濠江中學將原先喺氹仔嘅濠江中學氹仔分校改成濠江中學附屬英才學校。
2013年，杜嵐名譽校長過咗身。
2016年2月25號，濠江中學附屬英才學校新教學樓（即B、C、D座）開幕。
2019年5月31日，中共中央總書記習近平俾澳門濠江中學附屬英才學校學生嘅回信。
2019年12月19號，中共中央總書記習近平探訪濠江中學附屬英才學校。

辦學目標
濠江中學附屬英才學校嘅辦學目標係追求「師資隊伍」、「管理水平」、「教學設備」同埋「教育質量」以培養有國際視野嘅優秀人才。

辦學宗旨
濠江中學附屬英才學校將「德育為先，培養和諧發展、具國際視野的精英人才」作為辦學宗旨。

辦學特色
濠江中學附屬英才學校將「雙語教育」、「藝術教育」同埋「奧林匹克意識」作為辦學特色。
濠江中學附屬英才學校游泳館
滾石樂隊

滾石樂隊（The Rolling Stones）係英國老牌搖滾樂樂隊，1962年4月就經已喺倫敦成立，一路唱到而家，歷久不衰。
滾石唱片

滾石唱片（英文：Rock Records）係1986年1月28號響臺灣成立嘅一間唱片公司。1993年之後進入香港流行音樂市場，仲包括日本同馬來西亞。大約係2000年代開始，滾石唱片退出咗香港同馬來西亞嘅海外業務。2006年7月1號，臺灣樂團五月天同埋滾石唱片策略長陳勇志合作，成立相信音樂。
滾石雜誌

《滾石雜誌》（英文：Rolling Stone）係美國一本用音樂、政治同流行文化做主題嘅英文雜誌，1967年喺三藩市創刊，每月出一期，而家總部喺紐約市。
滾蛋吧 腫瘤君

《滾蛋吧 腫瘤君》（簡化字：《滚蛋吧！肿瘤君》）係80後女插畫家熊頓（本名項瑤，1982年10月19號—2012年11月16號）患淋巴癌之後喺病床上面畫嘅漫畫，入面記錄咗渠嘅抗癌經歷，渠用咗尐詼諧樂觀積極嘅說話用以去鼓勵自己，亦都鼓勵其他受病痛折磨嘅病人。渠呢種勵志抗癌嘅精神感動咗好多網友，得到好多人嘅鼓勵。
滿剌加

滿剌加，家陣又叫馬六甲蘇丹國，係喺馬六甲嘅一個古國，1400年立國，1511年因為畀葡萄牙殖民者侵略而亡國。
滿仲由紀子

滿仲由紀子 ，係日本嘅一個女藝人同埋配音員。
滿地利縣

滿地利縣（粵拼：mun5 dei6 lei6 jyun6，英文：Monterey County）係美國加利福尼亞州嘅一個縣，面積約莫9,767平方公里，人口約莫40萬。
欽州

欽州（粵拼：jam1 zau1（廣州音）ham1 zau1（欽州音）；壯語：Ginhcouh Si），喺中國廣西，如今係地級市，叫欽州市。

山
欽州北有銅魚山。東南有烏雷嶺，佢便下叫烏雷港。

水
欽州南濱海。海中有牙山、龍門諸島。
東邊欽江，由靈山入，向西南到州治南，分為二，向西南匯為貓尾海，屈東南，過龍門入海。北便那蒙江，源出靈山高塘嶺，西南流，右合長潭水，到三門灘，大寺江由西便注入，又向南叫漁洪江，又向東南行合埋欽江。另外篆嶺江亦出自靈山，西南到平銀渡叫平銀江，屈東南同丹竹江合，南流叫大觀港，入海。又有那陳江出西北心嶺，東北到那陳墟叫那陳江，又東北復入宣化叫八尺江。

史
宋朝屬廣南西路，之後喺元朝連同廉州、湛江劃畀廣東，大明時欽州屬廉州府。
大清光緒十四年，欽州升為直隸州，叫欽州直隸州，拆廉州府嘅靈山縣林墟司畀佢，又拆廉州防城、如昔二司做防城縣畀佢。欽州直隸州歸廉欽道，領縣一。欽州亦係廉欽道治所。有沿海、林墟、長墩三巡司。另有那陳司廢咗。
民國時廢府，設欽縣。中華人民共和國喺1965年6月26號，將欽廉地區劃畀廣西。之後又分別喺1983年10月同埋1993年5月拆分出北海市同防城港市，直到而家。

粵語
睇埋：欽廉片
傳統上來講，欽廉靈防嘅粵語都計作欽廉片。其中口音高度接近嘅一迾城市，包括欽州、北海、防城、靈城、小江鎮城同埋大寺等主要墟鎮，講嘅話都泛稱作「欽州白話」
，口音、詞匯跟高陽片嘅湛江、茂名抑或係邕潯片嘅南寧、崇左都有共同點。而家「欽州白話」多特指欽州城白話，而北海白話、防城白話、靈城白話之類另計。
其他欽廉片粵語重有靈山話、小江話、廉州話、六萬山話，分別分佈喺欽州嘅靈山縣，浦北中部，沿海地區兼浦北南部，同埋浦北西北部。

桂南平話
靈山北部近南寧嗰埞講桂南平話。

哎話
「哎話」集中分佈於少數幾個鎮，比如講張黃鎮等等，屬於畲話。

壯語
壯語分散分佈於喺某啲鎮，例如大寺。
欽州市外國語學校

欽州市外國語學校係2000年4月欽州市人民政府批准建立嘅一間國有民辦學校。學校嘅辦學目標係培養有外語特長嘅全面發展嘅創新型人才。全校而家有64個教學班，在校學生4000幾人，教師160幾人。每個學期學費2500蚊，一共有六個學期。
欽州街西

欽州街西（英文：Yen Chow Street West），係香港九龍深水埗嘅一條馬路，由通州街同欽州街交界開始，另一邊係掘頭路。街名係嚟自廣西欽州。
欽州壯話

欽州壯話係壯話嘅一種，分佈喺欽州市轄區噻啲鄉鎮似那麗、那彭、那思、大寺啲埞。
欽察汗國

欽察汗國（粵拼：jam1 caat3 hon6 gwok3），又叫金帳汗國，係大蒙古國四大汗國嘅其中一個，1242年由成吉思汗個孫拔都立國，到1502年完全瓦解。
欽州街

欽州街（英文：Yen Chow Street），係香港九龍深水埗嘅一條馬路，由通州街同欽州街西交界開始，去到青山道同九龍道交界。街名係嚟自廣西欽州。
澤安邨

澤安邨係香港嘅一條公共屋邨，喺九龍石硤尾澤安道1號，一共有4座樓，1983年入伙。
澤口雅彥

澤口雅彥（1985年7月22號—）係日本足球員，司職後衞，效力岡山綠雉。
澤尼察

澤尼察係波斯尼亞嘅第四大城，人口大約11萬。
澤城千春

澤城千春，係日本嘅一個男配音員。

配音作品一覽
呢個表唔完整，歡迎加料。
澤州

澤州係中國山西晉城一個縣，總面積2023平方公里，人口48萬。
瀨戶利樹

瀨戶利樹（1995年10月7號—），係日本一個男演員。
瀨川誠

瀨川誠（1974年11月26號—）係日本足球員，司職前鋒，效力過橫濱飛翼，福島FC，及仙台七夕。
瀨戶內海

瀨戶內海係日本本州、四國同九州之間嘅海，西面連住日本海，東面連住太平洋。
瀨川和樹

瀨川和樹（1990年4月25號—）係日本足球員，司職後衞，效力山形山神。
瀨戶內町

瀨戶內町（日文：瀬戸内町／せとうちちょう Setouchi chō */?）係日本鹿兒島縣大島郡嘅一個町。
瀨川祐輔

瀨川祐輔（1994年2月7號—）係日本足球員，司職中場，效力大宮松鼠。
猢猻木屬

猢猻木屬（Adansonia）係錦葵目錦葵科嘅一個屬，有約莫8個品種。
猜想

黎曼ζ函數Re(s)喺臨界線Re(s) = 1/2上嘅實部（紅色）同虛部（藍色）。頭幾個非平凡嘅零點出現喺Im(s) = ±14.135, ±21.022 and ±25.011。黎曼猜想認為黎曼ζ函數嘅所有非平凡零點都在臨界線上面。目前黎曼猜想都係未解決嘅。
猜想，或者叫數學猜想，係數學上面一啲命題，只係憑現有嘅一啲資料估出嚟，但未有數學證明去證實或者反證。當佢證實咗，就會變成定理。相反，如果搵到一個反例，就會話「推翻」咗呢個猜想。
猜枚

猜枚（caai1 mui2），又叫猜拳（caai1 kyun2），係飲酒嗰陣玩嘅一樣嘢。最早期嘅玩法係其中一個人擺幾粒嘢（例如花生）入拳頭度，等人估下有幾多粒，輸咗就要罰飲酒，所以就叫猜枚或者猜拳，後來演變出其他玩法。
酒吧有種陪人飲酒嘅女職員，又叫做「拳手」（kyun4 sau2），「拳」就係指猜拳。
猜包剪揼

有指「包剪揼」嘅本字係包剪䂿。䂿字個音係達合切，dap6。《正字通》「以腳踏碓舂米曰䂿」，呢句嘢話用腳踩個槌去舂米就叫做䂿。啲人平時講嘅䂿石仔就係呢個䂿。亦可能係包剪𢱕。「猜呈尋」可能係本字猜澄鋹。亦有理論指「呈尋」係「秤沉」變音，而「秤」指「秤砣」。

基本玩法
玩者先揀出嘅招式，招式有三種：包、剪、揼。包贏揼，揼贏剪，剪贏包，一樣就打和。數一二三、嗌「包剪揼」、「呈尋磨較叉燒包」或者其他口令，講最後一個字嗰時各玩者同時出招。

口令
粵語文化中「包剪揼」遊戲嘅最慣常口令為「呈尋磨較叉燒包，老鼠唔食香口膠，要食豆沙包」。當中每分句配合一個出拳回合，合成「三盤兩勝最公平」。亦有講成「呈尋磨較叉燒包，老鼠唔食豆沙包」嘅兩盤組合。

兩人
兩人一齊出招，如果打和就再猜，直到分出勝負。

多人
多人猜嘅時侯，會有三種情況：
包剪揼都有出，就要再猜。
淨係出得一招（包、剪、或者揼），就要再猜。
淨係出得兩招（包同揼、揼同剪、或者剪同包），包贏揼，揼贏剪，剪贏包。
第一種情況人越多越常見，每次都要重猜，定勝負要用嘅時間就越長。人一多喺嚟，要係噉再猜，所以有人會用「多入小出」先做淘汰。

漢堡包
輸咗嘅人將隻手疊埋，淨返最後一隻手嗰個人（贏家）就會數1、2、3，用隻手拍落去啲手度，輸家就要縮開隻手，唔夠快嘅人就會俾人拍到。

多入小出
先用多入小出篩人。原則係包剪揼3組中最少人數嘅兩組先出局，兩組人數相同用兩人對決嘅規則：
例1：三個出包，兩個出剪，一個出揼，出剪同出揼嘅係小出，要走，出包三位再來；
例2：兩個出包，兩個出剪，一個出揼，出揼嘅係小出，出包同出剪嘅人數一樣，剪贏包，出剪兩位再來；
例3：三個出包，三個出剪，三個出揼，無小出，出包剪揼人數一樣，打和，所有人再來。
或者，亦有最少人數嘅一組先出局，再猜。
或者，猜「包揼多入小出」，即只出包同揼，多嗰邊贏，人數相同嘅時候再猜。（其實相等「河孖」）

彈弓手
出彈弓手即一方等見到對手出招之後變招，係一種茅招。
猩猩茶科

猩猩茶科（學名：Thomandersiaceae）係雙子葉植物綱唇形目嘅一個科。
父慈子孝

《父慈子孝》（英文：How Green Was My Valley）係套1941年美國電影，由和路達披真、慕蓮奧哈拉、安娜李、唐奴基氏、巴利佛滋查魯、洛地麥杜維主演，尊福執導。套戲攞到奧斯卡金像獎最佳電影。
沈朝生

沈朝生係香港親中派政治人物兼旅遊界人士。

選舉經歷
喺2021年9月，佢當選成為香港特别行政區選舉委員會旅遊界委員。
沈志超

沈志超（Stanley Shum，1952年—），係香港漢語聖經協會前總幹事。佢喺2016年用獨立身份參選立法會選舉香港島直選。
沈括

沈括（1031年—1095年），係北宋科學家，主要研究成果都寫咗入《夢溪筆談》。佢係頭一位發現地磁偏角嘅人，比歐洲早四百幾年。
沈明達

沈明達，香港親中派政治人物兼醫學及衞生服務界人士。
香港藥學會現任會長。

選舉經歷
喺2021年9月，佢成為香港特别行政區選舉委員會醫學及衞生服務界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
沈敏雅

沈敏雅，係大韓民國嘅一個女藝人同埋歌手。
沈曉初

沈曉初，香港親中派政治人，香港再出發大聯盟發起人之一。
熊貓直播

熊貓直播（粵拼：hung4 maau1 zik6 bo3），又嗌熊貓TV，係中國大陸冇咗嘅視頻直播網站，嚮2015年10月20號公測，2019年3月關閉，CEO係王思聰。
熊黛林

熊黛林（Lynn Hung，1980年10月10號—）係上海模特兒，貴州出世，2006年到香港發展，主力做電影演員，出名作品包括《葉問》。
熊黛林曾經同香港歌手郭富城搞地下情，2013年分手，之後同香港藝人郭可盈細佬郭可頌拍拖，2016年結婚。
維基同享有多媒體嘅嘢：Lynn Hung
熒光筆

熒光筆（螢光筆）係用熒光墨水嘅箱頭筆，畫喺紙上面會展現醒目色水，可以用嚟間低重點，影印後通常睇唔見。
熔

熔係由固體變做液體嘅過程，喺一個氣壓水平，去到特定溫度（叫熔點）就會發生。
熊運信

熊運信，香港親中派法律界人仕，前香港律師會會長。
熒光

熒光，又寫做螢光，指嘅係物體受到光嘅激發之後自身發出光線；已知有幾種化合物會導致呢種現象。

熒光色
導致熒光嘅物質，可以加入衣物染料或印刷墨水等工業物料之中，造出有特別用途嘅產品。
熔岩

熔岩（粵拼：jung4 ngaam4）係指火山爆發嗰陣噴出嘅熔咗嘅岩石，攤凍後就變成固體岩石，即係噴出性火成岩，例如流紋岩、安山岩同玄武岩。
熔岩圓頂

熔岩圓頂（英文：Lava dome），又叫火山穹丘，係一啲火山嘅結構，喺火山口由高黏度熔岩形成嘅圓頂形岩石。
熊野

熊野係日本三重縣一個市，人口2萬。
維基同享有多媒體嘅嘢：Kumano, Mie
喺開放街圖（Open Street Map）嘅熊野地圖。
猶他大學

猶他大學（英文：University of Utah）係喺美國猶他州鹽湖城嘅一間公立大學。
猶他茶壺

猶他茶壺（英文：Utah teapot）係電腦圖像上成日俾人攞嚟做例子嘅一個立體模型，亦係電腦圖像學界嘅圍內笑話，俾人睇成相當於電腦程式編寫當中嘅 Hello, World!，目的係，方便快手整一個最簡單嘅三維場景，裏頭有相對複雜嘅模型，以便安排場景同設置光源。
猶他茶壺係一個普通茶壺嘅數學模型，睇落實心，圓柱形同埋少少凸起。茶壺模型最早喺1975年由電腦圖像學研究員 Martin Newell 整出嚟，佢係電腦圖像程式嘅先鋒，當時喺猶他大學讀。